楊宣 (景泰直隸進士)

楊宣（），字振方，直隸保定府新城縣（今河北省高碑店市）人，明朝政治人物。景泰甲戌進士。成化朝官至禮部侍郎。

生平
早年為諸生，累舉不中，赴京從商輅遊，學業大進。景泰四年（1453年），中式癸酉科順天府鄉試第四十名舉人。景泰五年（1454年）聯捷甲戌科會試第二百六十六名，殿試登進士第三甲第一百八十六名進士。七年三月擢試監察御史《大明英宗睿皇帝实录卷二百六十四》：景泰七年三月壬午，擢進士焦顯、周琦、趙敔、戴珙、田景暘、閻鼐、楊宣、周一清、孫珂、教諭蘇爕、監生郭文囗为試監察御史，進士董琳、顏正、林傑、畢亨、鄭安、訓導葛淵、監生朱毅俱為南京試監察御史。，次年實授河南道監察御史，上疏敢言。天順間，陞鴻臚寺右少卿。

成化元年（1465年）六月進鴻臚寺左少卿，九年任满，三年四月陞鴻臚寺卿。滿九載，陞禮部左侍郎，仍掌鴻臚寺事。成化十四年（1478年）致仕，優遊林下二十年，二十三年（1487年）因妻子王氏妒悍，杖杀使女十馀人，楊宣未能制止，被東廠查知，二人俱下獄問罪，楊宣贖杖，仍舊致仕，王氏杖五十。弘治十年（1497年）卒《國朝獻徵錄·卷七六》：禮部左侍郎掌鴻臚寺事楊公宣墓誌銘（傅珪） 公諱宣，字振方，世为保定新城人。曾祖敬禮，祖斌，父仕能，俱弗仕。母蘇氏。公生而頴拔不羣，入縣庠为生，累舉不中選，嘆曰：是我造詣未至也。乃抵京從內翰淳安商公游，學業大進，遂領景泰癸酉鄉薦，甲戌登進士第。未幾，拜河南道監察御史。公剛毅有氣畧，每慨然以激楊清濁为己任。英廟復辟，簡黜臧否，以更新治化。公舉劾姦蠧，無所避忌，風裁凜然，上默重之。會鴻臚寺少卿缺，吏部以請即擢公为之，凡朝廷宴享朝賀大禮，皆出職掌。公修幹美髯，奏對明暢，日見寵遇，自餘皆不敢望也。憲宗立，以公舊臣，眷注尤篤。尋陞鴻臚卿。滿三載，進階中憲大夫，賜誥褒封父如其官，母恭人。辛卯冬，朝廷因災變下詔修省，時荊襄叛寇劉千斤者，既伏誅，戎帥械繫餘黨獻俘於京，屬官引奏，公詢知徒眾有誤陷於辜者，亟上章論救，大要欲重人命、謹天戒，辭甚婉切。有詔法曹，詳鞫以聞，竟得矜宥，論者服公之見-{云}-。滿九載，陞禮部左侍郎，仍掌寺事。越二載，即上疏乞休。既歸，目與鄉舊酌酒賦詩，为樂優游林□□二十年而卒。寔弘治丁巳十月九日也。距生洪熙乙巳六月二十九日，春秋七十有三。公为人端愨謹密居家孝友，處族黨惇睦待人□以誠，所與交無不意滿者。立朝號得君，公亦克自勤恪，雖大寒暑風雨未嘗一日闕朝，前後蒙賞賚甚多，若□御製連環詩、一□志、通鑑諸書之賜。尤殊恩也。訃聞，今上遣官諭祭，復命有司營葬事。於乎！公所遭亦可謂不偶矣。。

佚事
《萬曆野獲編》載有楊宣之妻王氏因以悍妒受杖之事《萬曆野獲編·補遺三》：【命婦以妒受杖】禮部致仕左侍郎楊宣妻王氏。素妒悍。杖殺侍婢十餘人。宣不能制。東廠上其事。命逮治。刑部擬贖如律。宣則贖杖仍致仕。上曰。王氏雖命婦。例應納贖。但肆意殘酷。仍命刑部杖之五十。使知所儆。此成化末年事也。此例若行於今。足使士紳之妻慚懼不敢恣。但恐貴臣如楊宣。隱忍不敢發耳。○宣、直隸新城人。進士起家。天順初為御史。時更化之初。宣建白多可采。上目屬之。立拜鴻臚少卿。歷憲宗朝。甚被眷注。上作連環詩以賜之。以今官致仕。歸家後。妾生子。匿之鄰家。其妻又來搜之不獲。子始得全。此其妻被杖以後事也。宣至弘治十年始卒。《大明宪宗纯皇帝实录卷之二百八十八》：成化二十三年三月，礼部致仕左侍郎杨宣以罪下狱。宣妻王氏素妒悍，杖杀使女十馀人，宣不能制。东厂廉得其事，奏之，下锦衣卫鞫问，并逮治宣。刑部各拟合坐者律，宣赎杖仍旧致仕。 上曰：王氏虽系命妇，例应纳赎，但肆意残酷，仍命刑部决杖五十，使知所警。。

家族
曾祖楊敬禮，贈武德將軍；祖父楊斌；父楊仕能。母蘇氏。重慶下。弟宜、定《天一阁藏明代科举录选刊·登科录》（《景泰五年进士登科录》），皆不仕。

参考

Category:景泰四年癸酉科順天鄉試舉人
Category:明朝河南道監察御史
Category:明朝鴻臚寺少卿
Category:明朝鴻臚寺卿
Category:明朝禮部左侍郎
Category:高碑店人
X